CELEX: 62018CN0017
Language: hr
Date: 2018-01-09 00:00:00
Title: Predmet C-17/18: Zahtjev za prethodnu odluku koji je 9. siječnja 2018. uputio Tribunalul Mureş (Rumunjska) – Kazneni postupak protiv Virgil Mailat, Delia Elena Mailat, Apcom Select SA

9.4.2018   
            
            
               HR
            
            
               Službeni list Europske unije
            
            
               C 123/11
            
         Zahtjev za prethodnu odluku koji je 9. siječnja 2018. uputio Tribunalul Mureş (Rumunjska) – Kazneni postupak protiv Virgil Mailat, Delia Elena Mailat, Apcom Select SA
   (Predmet C-17/18)
   (2018/C 123/16)
   Jezik postupka: rumunjski
   
      Sud koji je uputio zahtjev
   
   Tribunalul Mureş
   
      Stranke glavnog postupka
   
   Virgil Mailat, Delia Elena Mailat, Apcom Select SA
   
      Prethodna pitanja
   
   
               1.
            
            
               Predstavlja li sklapanje ugovora kojim društvo iznajmljuje drugom društvu nekretninu, uključujući sva trajna osnovna sredstva koja se ne mogu odvojiti i inventar – u kojoj su se ranije odvijale posebne aktivnosti pružanja javnosti hrane i pića u restoranu, s time da društvo voditelj nastavlja istu aktivnost pružanja javnosti hrane i pića u restoranu s istim imenom koje je ranije korišteno – prijenos poduzeća u smislu članka 19. i članka 29. Direktive 2006/112/EZ (1)?
            
         
               2.
            
            
               U slučaju negativnog odgovora na prvo pitanje, predstavlja li opisana transakcija isporuku usluga koja se može smatrati najmom nepokretne imovine u smislu članka 135. stavka 1. točke (l) Direktive o PDV-u ili složenu uslugu koju se ne može smatrati najmom nepokretne imovine, koja se može oporezovati na temelju zakona?
            
         
      (1)  SL 2006 L 347, str. 1.